Dags� aan al julle Litn-eters!! Dis my eerste keer hier by julle, so ek voel effens skaam ... so verskoon my maar as my eerste skrif bietjie droog is, ek moet eers myself voorstel en al daai kak. Ek sal try om dit kort te maak.
Basically ek is 'n Gautenger, gebore Pretoria in 1980, wat al ses jaar in die Kaap bly. Stellenbosch kan 'n mens nou maar vasgryp op 'n ander vlak. Deur my hele lewe was ek mal oor musiek, en ek glo dit raak aan die siel soos geen porno mags ooit sal nie. My musiek collection het begin toe ek my eerste Salt 'n Peppa-seedee gekry het op die ouderdom van tien. Ek was hooked. So ja - my eerste love was Rap Music. Ek het op laerskool deur 'n heavy Beasty Boys phase gegaan, en daar was ook nogals 'n wille Death Metal phase op ho�rskool. Op die oomblik is ek 'n Drum & Bass DJ, oftewel platejoggie, wat so nou en dan in Kaapstad 'n paar plate speel by verskeie nagklubs.
OK, genoeg van my - hoe gaan ek julle entertain? (Dit is tog die hoofvraag in vandag se egosentriese samelewing.) Wel, as enige van die woorde House Music, Summer of Love, Techno, Electro, Andy C, Future Sound of London, Carl Cox, Frankie Knuckles, Dieselboy, Ninja Tunes, Dj Food, Dj Shadow, Kid Koala, Jungle Music, Drum&Bass, BPM, Rave Culture, Ecstacy, Roni Size, Fatboy Slim, The Prodigy ... of Breakbeat ... enigiets vir jou beteken, en jy is Afrikaans, dan wil jy hoor wat ek het om te s�.
Nou as jy mooi lees, sal jy al klaar een van my hooftemas raaksien, en dit is die vraag: "Waar die fok is al die Afrikaanse Dansmusiek??"
Kom ons definieer gou dansmusiek:
Dansmusiek, n: elektroniese musiek geskep, gespeel, of albei, spesifiek vir sosiale dansery.
Dis nogals 'n wye definisie en sluit onder andere in Disco, House, Trance, Breakbeat, Techno, Jungle en Drum & Bass.
Noudat die teorie verby is, vra ek julle: Waar die fok is al die Afrikaanse Dansmusiek?
Ek het my eie idees hieroor, en ek het al bietjie van hierdie legendariese musiek ontdek, kan jy glo!? So dink 'n bietjie daaroor ... en ek deel volgende week hierdie tyd met julle my eie opinies oor die saak.